འདས་མ་ཐག་པའི་ལོར།དཔལ་འབྱོར་དང་སྤྱི་ཚོགས་འཕེལ་རྒྱས་དམིགས་ཚད་ཀྱི་ལས་འགན་གཙོ་བོ་ཕྱོགས་ཡོངས་ནས་གྲུབ་པ་མ་ཟད་སྔོན་དཔག་ལས་ཀྱང་བཟང་བ་བྱུང་ཡོད།རྒྱལ་ནང་གི་ཐོན་སྐྱེད་རིན་ཐང་བསྡོམས་འབོར་འཕར་བ་དང་།གྲོང་མིའི་ཡོང་འབབ་འཕར་ཡོད།འཕར་བའི་མྱུད་ཚད་ན་ནིང་ལས་མགྱོགས་ཙམ་བྱུང་ཡོད།གྲོང་ཁྱེར་དང་གྲོང་རྡལ་གྱི་ལས་ཞུགས་མི་གྲངས་ཁྲི་འཕར་ཞིང་།ལས་ཀ་ཤོར་ཚད་ནི་ལོ་མང་རིང་གི་ཉུང་ཤོས་ཡིན།བཟོ་ལས་འཕེལ་རྒྱས་ཀྱི་མྱུར་ཚད་སླར་གསོ་བྱུང་བ་དང་།ཁེ་ལས་ཀྱི་ཁེ་སྤོགས་འཕར་ཡོད།ནོར་སྲིད་ཀྱི་ཡོང་འབབ་འཕར་ཏེ།འཕར་ཚད་དལ་ཚུལ་གྱི་ཁ་ཕྱོགས་བསྒྱུར་ཡོད།ཕྱིར་གཏོང་ནང་འདྲེན་འཕར་བ་དང་།ཕྱི་རྒྱལ་གྱི་མ་དངུལ་ཨ་སྒོར་དུང་ཕྱུར་དངོས་སུ་བེད་སྤྱད་པས།ལོ་རྒྱུས་ཐོག་མཐོ་ཤོས་ཟིན་ཡོད།དཔལ་འབྱོར་འཁོར་སྐྱོད་ཀྱི་འཕེལ་ཚུལ་དེ་སྤུས་ཚད་དང་།གྲུབ་ཚུལ།ཕན་འབྲས་བཅས་དང་ཆར་པ་ཆུ་གྲོགས་ཀྱི་རྣམ་པ་བཟང་པོ་ཐོན་ཡོད།འདི་ནི་ལོ་ལྔའི་རིང་སྲིད་ཇུས་གལ་ཆེན་རབ་དང་རིམ་པའི་ཕན་འབྲས་བསགས་པ་དང་།ཕྱོགས་གང་ཅིས་འབད་བརྩོན་ལྷོད་མེད་བྱས་པ་དང་།སྙིང་རུས་གཏན་འཁྱོངས་བྱས་པའི་འབྲས་བུ་རེད།